Huvo ya Rixaka ya Swifundzhankulu yi yimela swifundzhankulu ku vona leswaku swilaveko swa swifundzhankulu swi tekeriwa enhlokweni eka xiyimo xa tiko hinkwaro xa mfumo. Leswi yi swi endla ngopfu-ngopfu hi ku nghenela eka endlelo ra tiko ro veka milawu na hi ku endla leswaku ku va na foramu ya rixaka yo va tiko ri kambisisa timhaka leti khumbhaka swifundzhankulu. Hambiswiritano, a swi languteriwanga eka mutholi ku teka vutihlamuleri hinkwabyo bya swa rihanyu ni nhlayiseko. Nawu wu le hansi ka nsinya wa leswaku khombo endhawini ya ntirho ri fanele ku papalatiwa hi ku tirhisa mbhurisano ni ntwisisano exikarhi ka vatirhi ni mutholi. Vatirhi ni vatholi va fanele va avellana vutihlamuleri bya rihanyu ni nhlayiseko endhawini ya ntirho. Matlhelo hi mambirhi ma fenela ku vona makhombo ni ku vumba swipimelo swo lawula ku endla leswaku ndhawu ya ntirho yi va yi hlayisekile. Hi ndlela leyi, mutholi ni mutirhi va nghene eka sisteme laha vayimeri va swa rihanyu ni nhlayiseko va nga kambelaka ndhawu ya ntirho ho minkarhi ni minkarhi kutani va vika eka komiti ya swa rihanyu ni nhlayiseko, lava na vona va nga ta rhumela swibumabumelo eka mutholi.